**หมวดที่ 7 การประชุมใหญ่**

ข้อ 39 ให้มีการประชุมใหญ่สามัญภายในเดือนมีนาคมทุกปี เพื่อเสนอรายงานประจำปี แสดงผลการดำเนินกิจการของสมาคม พิจารณาอนุมัติงบดุล เลือกตั้งผู้สอบบัญชีและกิจการอื่นๆ ทั่วไป สุดแต่สมาชิกหรือคณะกรรมการเสนอเลขาธิการจะได้แจ้งวัน เวลา และสถานที่ประชุมให้สมาชิกทราบล่วงหน้าอย่างน้อย 5 วัน ส่วนการเลือกตั้งคณะกรรมการ นั้น ให้มีการเลือกตั้ง 3 ปี ต่อครั้ง

ข้อ 40 การประชุมใหญ่วิสามัญอาจมีขึ้นได้ เมื่อนายกสมาคม ด้วยความเห็นชอบของคณะกรรมการเรียกประชุม หรือมีสมาชิกจำนวนไม่น้อยกว่า 50 คน ขึ้นไปขอร้องให้มีการประชุม ในกรณีเช่นนี้นายกสมาคมต้องเรียกประชุมใหญ่วิสามัญทันทีภายใน 15 วัน เลขาธิการจะต้องแจ้งหัวข้อของการประชุมวัน เวลา และสถานที่ให้สมาชิกทราบล่วงหน้าอย่างน้อย 7 วัน

ข้อ 41 ในการประชุมใหญ่ทุกครั้ง ต้องมีสมาชิกสามัญ สมาชิกสมทบ สมาชิกวิสามัญ และสมาชิกตลอดชีพ รวมกันไม่ต่ำกว่าร้อยละ 10 ของสมาชิกที่ชำระค่าบำรุง

ข้อ 42 ภายใต้ข้อบังคับข้อ 18 ในการลงคะแนนเสียงเลือกตั้ง สมาชิกที่มีสิทธิเลือกตั้งต้องเข้าประชุมและมีสิทธิออกเสียงได้คนละ 1 เสียง สมาชิกดังกล่าวที่มิได้มาประชุมแต่ได้มอบฉันทะ ต้องเป็นหุ้นส่วนหรือกรรมการบริหารของนิติบุคคลนั้นมาแทน โดยถูกต้องตามหนังสือรับรองกระทรวงพาณิชย์มีสิทธิออกเสียงได้ 1 เสียงเช่นกัน

ข้อ 43 การรับส่งหน้าที่ของคณะกรรมการ ที่ได้รับเลือกจากที่ประชุมใหญ่ตามข้อ 20 ให้กระทำให้แล้วเสร็จภายใน 30 วัน ในระหว่างที่ยังไม่มีการส่งมอบหน้าที่แล้วเสร็จ ให้คณะกรรมการชุดเดิมปฏิบัติการไปพลางก่อนจนกว่าจะมีการส่งมอบ